CELEX: 32021D2132
Language: lv
Date: 2021-11-29 00:00:00
Title: Padomes Lēmums (ES) 2021/2132 (2021. gada 29. novembris) par nostāju, kas Eiropas Savienības vārdā jāieņem Apvienotajā komitejā, kura izveidota ar Nolīgumu par civilās aviācijas drošību starp Eiropas Savienību un Ķīnas Tautas Republikas valdību, attiecībā uz Apvienotās komitejas reglamenta pieņemšanu

3.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 432/34
               
            
         PADOMES LĒMUMS (ES) 2021/2132
         (2021. gada 29. novembris)
         par nostāju, kas Eiropas Savienības vārdā jāieņem Apvienotajā komitejā, kura izveidota ar Nolīgumu par civilās aviācijas drošību starp Eiropas Savienību un Ķīnas Tautas Republikas valdību, attiecībā uz Apvienotās komitejas reglamenta pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Nolīgums par civilās aviācijas drošību starp Eiropas Savienību un Ķīnas Tautas Republikas valdību (1) (“nolīgums”) Savienības vārdā tika apstiprināts ar Padomes Lēmumu (ES) 2020/1075 (2) un stājās spēkā 2020. gada 1. septembrī (3).
                  
               
                     (2)
                  
                  
                     Nolīguma 11. panta 1. punktā paredzēts, ka nolīguma efektīvas darbības nodrošināšanai jāizveido Pušu Apvienotā komiteja.
                  
               
                     (3)
                  
                  
                     Turklāt nolīguma 11. panta 3. punktā paredzēts, ka Apvienotajai komitejai ir jāizstrādā un jāpieņem savs reglaments.
                  
               
                     (4)
                  
                  
                     Komisija un Ķīnas Civilās aviācijas administrācija ir sadarbojušās reglamenta projekta izstrādē.
                  
               
                     (5)
                  
                  
                     Ir lietderīgi noteikt nostāju, kas Savienības vārdā jāieņem Apvienotajā komitejā attiecībā uz Apvienotās komitejas reglamenta pieņemšanu, jo tas Savienībai būs saistošs. Savienības nostāja Apvienotajā komitejā būtu jābalsta uz pievienoto Apvienotās komitejas lēmuma projektu,
                  
               IR PIEŅĒMUSI ŠO LĒMUMU.
         
            1. pants
            
               1.   Nostājas, kas Savienības vārdā jāieņem pirmajā sanāksmē, kur tiksies Apvienotā komiteja, kura izveidota ar Nolīgumu par civilās aviācijas drošību starp Eiropas Savienību un Ķīnas Tautas Republikas valdību, attiecībā uz Apvienotās komitejas reglamenta pieņemšanu, pamatā ir Apvienotās komitejas lēmuma projekts (4).
            
            
               2.   Savienības pārstāvji Apvienotajā komitejā var vienoties par nelielām izmaiņām Apvienotās komitejas lēmuma projektā bez Padomes papildu lēmuma.
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 29. novembrī
            
               
                  Padomes vārdā –
               
               
                  priekšsēdētāja
               
               S. KUSTEC
            
         
         
            (1)  OV L 240, 24.7.2020., 4. lpp.
         
         
            (2)  Padomes Lēmums (ES) 2020/1075 (2020. gada 26. jūnijs) par to, lai noslēgtu Nolīgumu par civilās aviācijas drošību starp Eiropas Savienību un Ķīnas Tautas Republikas valdību (OV L 240, 24.7.2020., 1. lpp.).
         
            (3)  OV L 3, 7.1.2021., 3. lpp.
         
         
            (4)  Skatīt dokumentu ST 13626/21, kas atrodams http://register.consilium.europa.eu.